**Aysel Teymurzadə** (25 aprel 1989, Bakı) — Azərbaycan müğənnisi. Azərbaycanı 2009-cu ildə Moskva şəhərində keçirilən 54-cü Avroviziya Mahnı Müsabiqəsində təmsil etmişdir və 207 xalla 3-cü yeri tutmuşdur.

Həyatı
------

Aysel Teymurzadə 25 aprel 1989-cu ildə Azərbaycanın Bakı şəhərində anadan olmuşdur. 9 yaşında incəsənət məktəbinə daxil olmuş, 12 yaşında məktəbin həndbol komandasına üzv qəbul olmuşdur. İdmanla ciddi məşğul olan Aysel eyni zamanda xarici dilləri öyrənməyə başlamışdır. Aysel Teymurzadə alman, ingilis, ispan, rus və türk dillərində danışa bilir. 14 yaşında xoreoqrafiya ilə məşğul olmağa başlamışdır. 2001–2005-ci illərdə Aysel fortepiano dərsləri almışdır. 2004-cü ildə Amerika Birləşmiş Ştatlarının Texas ştatında "High School"-a daxil olmuşdur. 2004–2005-ci illərdə Aysel burada təhsil almışdır. Bu müddət ərzində Amerika Birləşmiş Ştatlarında gənclərin musiqi müsabiqəsində iştirak etmişdir və qızıl medal qazanmışdır. 2006-cı ildə vətənə qayıtmışdır və Bakıda "İntellekt" Liseyini bitirmişdir.

Aysel Teymurzadə vətənə qayıtdıqdan sonra "Yeni Ulduz 4" layihəsində iştirak etmişdir və geniş tamaşaçı kütləsinə tanınmışdır.

2012-ci ildə ailə həyatı qurduqdan sonra müğənni fəaliyyətini bitirmişdir.

O, 2011-ci ildə Yeni Azərbaycan Partiyasına üzv olmuşdur.

Avroviziya Mahnı Müsabiqəsi
---------------------------

Aysel Teymurzadə 2009-cu ildə 54-cü Avroviziya Mahnı Müsabiqəsində Azərbaycanı təmsil etmək üçün bu ölkənin Milli Seçimlərinə qatılmışdır. İctimai Televiziyasının daxili seçimlərinin nəticəsində Aysel Teymurzadənin Araş ilə Azərbaycanı Moskvada keçirilən 2009 Avroviziya Mahnı Müsabiqəsində təmsil etməsi qərara alınmışdır. Aysel və Araş "Always" mahnısı ilə Azərbaycanı təmsil etmişdir.

Aysel Teymurzadə və Araş Rusiyanın paytaxı Moskva şəhərində keçirilən 2009 Avroviziya Mahnı Müsabiqəsində 2-ci yarım-finalda iştirak etmişdir. Aysel və Araş 180 xalla 19 ölkə arasında 2-ci yeri tutmuşdur və finala adlamışdır. 16 may tarixində isə keçirilən finalda Aysel və Araş 42 ölkədən 207 xal almışdır və 54-cü Avroviziya Mahnı Müsabiqəsində 3-cü yeri tutmuşdur. Müsabiqə zamanı Rusiya Federasiyasının Baş naziri Vladimir Putin Aysel Teymurzadə və Araş ilə görüşmüşdür.

Aysel Teymurzadə 2009 Avroviziya Mahnı Müsabiqəsində məşq zamanı

Ailəsi
------

Aysel Teymurzadənin atası Məhəmməd Teymurzadə ixtisasca jurnalistdir. Atası uzun illər Azərbaycan Dillər Universitetində fəlsəfə kafedrasının müdiri olmuşdur. Anası Svetlana Teymurzadə isə elmlər doktoru və Bakı Slavyan Universitetinin müəlliməsidir.

Aysel Teymurzadə pianoçu Murad Adıgözəlzadə ilə ailə həyatı qurmuşdur. Onun bu evlilikdən 3 övladı var.

Mahnıları
---------

| İl | Mahnı |
| --- | --- |
| 2009 | "Always" |
| 2010 | "Fallin" |
| "Azərbaycan" |
| "Yanaram" |
| "Don't Let the Morning Come" |
| "Sən" |
| 2011 | "Tonight" |

Həmçinin bax
------------

|
|  |
|
| Əvvəlki:**Elnur Hüseynov  Samir Cavadzadə  "Day After Day"** | **Azərbaycan Avroviziya Mahnı Müsabiqəsində** **2009 Moskva**  **"Always"** | Sonrakı:**Səfurə Əlizadə  "Drip Drop"** |

İstinadlar
----------

1. ↑  "Arxivlənmiş surət". 2022-06-01 tarixində arxivləşdirilib. İstifadə tarixi: 2022-06-01.
2. ↑  "Aysel Teymurzadənin həyat yoldaşı ilə yeni görüntüləri". baku.ws. İstifadə tarixi: 1 fevral 2024.

|  |  |
| --- | --- |
|  Bu şablona bax   Foto, video və audio | Instagram · Last.fm |
| Tematik saytlar | Discogs · IMDb · MusicBrainz |
| Lüğətlər və ensiklopediyalar | Prabook |
| Normativ yoxlama | ISNI: 0000000481175442 · VIAF: 14149366084685601152 · WorldCat VIAF: 14149366084685601152 |

| ⛭Azərbaycan Azərbaycan Avroviziya Mahnı Müsabiqəsində |
| --- |
| İştirak | 
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* ~~2020~~
* 2021
* 2022
* 2023
* 2024

 |
| İştirakçılar | 
* Elnur və Samir
* Aysel və Araş
* Səfurə Əlizadə
* Eldar və Nigar
* Səbinə Babayeva
* Fərid Məmmədov
* Dilarə Kazımova
* Elnur Hüseynov
* Səmra Rəhimli
* Diana Hacıyeva
* Aysel Məmmədova
* Çingiz Mustafayev
* Samirə Əfəndi
* Nadir Rüstəmli
* TuralTuranX

 |
| Mahnılar | 
* Day After Day
* Always
* Drip Drop
* Running Scared
* When the Music Dies
* Hold Me
* Start a Fire
* Hour Of The Wolf
* Miracle
* Skeletons
* X My Heart
* Truth
* ~~Cleopatra~~
* Mata Hari
* Fade to Black
* Tell Me More

 |